Limbažos

**APSTIPRINĀTS**

ar Limbažu novada domes

26.04.2018. sēdes lēmumu

(protokols Nr.8, 33.§)

*Grozījumi izdarīti ar*

*Limbažu novada domes 26.11.2020. sēdes lēmumu (protokols Nr.27, 31.§)*

**LIMBAŽU NOVADA PAŠVALDĪBAS POLICIJAS**

**NOLIKUMS**

*Izdots saskaņā ar*

*likuma ”Par pašvaldībām”*

*21.panta pirmās daļas 8.punktu*

**I. Vispārīgie noteikumi**

1. Limbažu novada pašvaldības policija (turpmāk - Pašvaldības policija) ir Limbažu novada domes (turpmāk – Dome) izveidota apbruņota militarizēta iestāde.
2. Dome apstiprina tās nolikumu un grozījumus tajā. Pašvaldības policija ir tieši pakļauta Limbažu novada pašvaldības (turpmāk – Pašvaldība) izpilddirektoram.
3. Pašvaldības policija savā darbā pilda uzdevumus, sadarbojoties ar Pašvaldības iestādēm, struktūrvienībām, citām valsts un Pašvaldības institūcijām, juridiskām un fiziskām personām.
4. Pašvaldības policijas darbības tiesiskais pamats ir Latvijas Republikas Satversme, likums “Par policiju”, Pašvaldības izpilddirektora rīkojumi, Domes saistošie noteikumi, lēmumi, citi normatīvie akti, kā arī šis nolikums.
5. Pašvaldības policijas finanšu aprite notiek Pašvaldības centralizētai finanšu līdzekļu uzskaitei paredzētos norēķinu kontos bankās.
6. Pašvaldības policijai ir savs zīmogs ar pašvaldības ģerboņa attēlu un pilnu Pašvaldības policijas nosaukumu, kā arī noteikta parauga veidlapa.
7. Pašvaldības policijasjuridiskā adrese: Rīgas iela 16, Limbaži, Limbažu novads, LV-4001.
8. Pašvaldības policijas faktiskā adrese: Mūru iela 17, Limbaži, Limbažu novads, LV-4001.

*(grozījumi izdarīti ar Limbažu novada domes 26.11.2020. sēdes lēmumu (protokols Nr.27, 31.§))*

**II. Pašvaldības policijas tiesības un pienākumi**

1. Pašvaldības policijas pienākumi attiecīgajā administratīvajā teritorijā ir noteikti likuma “Par policiju” 19.panta otrajā un ceturtajā daļā.
2. Pašvaldības policijas darbiniekam savas kompetences ietvaros ir visas likuma “Par policiju” 12.panta pirmās daļas 1.—6., 8.—12., 14.1, 14.3, 15., 17., 20., 21., 24., 26.—28., 31., 32. un 34.punktā minētās tiesības, tiesības likuma “Par policiju” 13.pantā noteiktajā kārtībā, iestājoties likuma “Par policiju” 13.panta pirmajā daļā minētajiem apstākļiem, lietot fizisku spēku, speciālos cīņas paņēmienus, speciālos līdzekļus, kā arī ievietot personas pagaidu turēšanas telpās un šim nolūkam paredzētajos transportlīdzekļos, bet izņēmuma gadījumā, ja ir liels aizturēto personu skaits, arī uz laiku norobežotās pagaidu turēšanas vietās. Pildot likuma ‘“Par policiju” 19.panta panta otrās daļas 6.punktā minēto pienākumu, pašvaldības policijas darbiniekam ir arī likuma “Par policiju” 12.panta pirmās daļas 13.1 un 16.punktā minētās tiesības, kā arī tiesības pieņemt policijas lēmumu par nošķiršanu.

**III. Pašvaldības policijas struktūra, personālsastāvs un darba organizācija**

1. Pašvaldības policiju vada tās priekšnieks, kurš ir tieši pakļauts Pašvaldības izpilddirektoram.
2. Pašvaldības policijas struktūru un darbinieku skaitu, izvērtējot Pašvaldības policijas priekšnieka priekšlikumu, apstiprina Dome.
3. Pašvaldības policijas priekšnieks vai viņa vietnieks pārstāv Pašvaldības policijas intereses attiecībās ar citām iestādēm, organizācijām Latvijas Republikā un ārvalstīs.
4. Pašvaldības policijas priekšnieku un viņa vietnieku pieņem darbā, atbilstoši likumā “Par policiju” noteiktajām prasībām, ja ir saņemta iekšlietu ministra rakstveida piekrišana.
5. Pašvaldības policijas priekšnieku un priekšnieka vietnieku pieņem darbā un ar viņu izbeidz darba tiesiskās attiecības Pašvaldības izpilddirektors pēc Domes lēmuma.
6. Pašvaldības policijas priekšnieka un priekšnieka vietnieka kompetenci, pienākumus un atbildību nosaka darba līgumā un amata aprakstā.
7. Policijas priekšnieka un priekšnieka vietnieka algu likmes nosaka Dome, izveidojot amata vietu. Darba līgumu ar policijas priekšnieku un priekšnieka vietnieku slēdz Pašvaldības izpilddirektors.
8. Pārējo Pašvaldības policijas darbinieku kompetenci un pienākumus attiecīgajos amata aprakstos nosaka Pašvaldības policijas priekšnieks, bet algu likmes nosaka Dome, izveidojot amata vietas.
9. Pašvaldības policijas darbinieks, stājoties amatā, slēdz ar Pašvaldības policijas priekšnieku rakstveida darba līgumu.
10. Pašvaldības policijas darbiniekam bez rakstiskas saskaņošanas ar Pašvaldības policijas priekšnieku, no darba Pašvaldības policijā brīvajā laikā, nav atļauts strādāt citu algotu darbu un nodarboties ar komercdarbību.
11. Darbam Pašvaldības policijā pieņem Latvijas Republikas pilsoņus, kuri atbilst likuma „Par policiju” 21.panta prasībām.
12. Pašvaldības policijas darbinieka amata kandidātam, stājoties amatā, tiek noteikts trīs mēnešu ilgs pārbaudes laiks, kura laikā Pašvaldības policija nodrošina sākotnējo profesionālo apmācību. Personas ar profesionālo izglītību un ar augstāko juridisko izglītību var pieņemt Pašvaldības policijas darbinieka amatā bez sākotnējas profesionālās apmācības kursa apgūšanas.
13. Pašvaldības policijas darbinieki, kuri ieņem noteiktus amatus, reizi gadā kārto teorētiskās un fiziskās sagatavotības normatīvus. Pēc atestācijas un fizisko normatīvu kārtošanas rezultātiem tiek noteikta Pašvaldības policijas darbinieku atbilstība ieņemamajiem amatiem.
14. Pašvaldības policijas darbinieki, kuri ieņem noteiktus amatus, savus amata pienākumus pilda formas tērpā.
15. Pašvaldības policijas darbiniekam, pildot amata pienākumus, ir klāt vienotā parauga Limbažu novada Domes apstiprināta amata apliecība, kuru izsniedz Pašvaldības policijas priekšnieks.
16. Darbinieka amata apliecības priekšpusē (aversā) ir šāda informācija:

26.1. Limbažu novada pašvaldības policijas ģerbonis;

26.2. iestādes nosaukums „Limbažu novada pašvaldības policija”;

26.3. dokumenta nosaukums – „APLIECĪBA”;

26.4. amata apliecības numurs;

26.5. ziņas par amata apliecības lietotāju:

26.5.1. darbinieka vārds un uzvārds;

26.5.2. darbinieka amata nosaukums;

26.5.3. darbinieka fotogrāfija formas tērpā;

26.6. amata apliecības izdošanas datums;

26.7. amata apliecības derīguma termiņa beigu datums.

1. Amata apliecības otrā pusē (reversā) ir šāda informācija:

27.1. iestādes nosaukums latviešu un angļu valodā „Limbažu novada pašvaldības policija”/ „Municipal police of Limbaži region”;

27.2. amata apliecības priekšpusē (aversā) minētās informācijas atšifrējums latviešu un angļu valodā;

27.3. hologramma ar pašvaldības policijas ģerboņa attēlu un uzrakstu „Limbažu novada pašvaldības policija”;

27.4. apliecības lietošanas informatīvais teksts – „Šo apliecību drīkst izmantot tikai apliecības lietotājs, kura vārds un uzvārds ir norādīts apliecības otrā pusē”;

27.5. atzīme par šaujamieroča nēsāšanas tiesībām.

**IV. Pašvaldības policijas darbinieka atbildība**

1. Pašvaldības policijas darbinieks par prettiesisku rīcību atbild normatīvajos aktos noteiktajā kārtībā.
2. Sūdzības par Pašvaldības policijas darbinieka rīcību, kā arī informāciju par Pašvaldības policijas darbinieka iespējamiem pārkāpumiem, izskata un pārbauda Pašvaldības policijas priekšnieks vai viņa norīkota amatpersona. Pēc pārbaudes slēdziena saņemšanas, lēmumu par turpmāko rīcību pieņem Pašvaldības policijas priekšnieks, saskaņojot ar Pašvaldības izpilddirektoru.
3. Disciplinārsodu piemēro Pašvaldības policijas priekšnieks iekšējos, kā arī ārējos normatīvajos aktos noteiktā kārtībā.

**V. Pašvaldības policijas darbinieka tiesiskā aizsardzība, sociālās un darbības garantijas**

1. Pašvaldības policijas darbinieks neatbild par mantisko vai fizisko kaitējumu, kas dienesta pilnvaru ietvaros nodarīts likumpārkāpējam, kurš aizturēšanas brīdī nepakļaujas vai pretojas.
2. Pašvaldības policijas darbiniekiem apmaksātais ikgadējais atvaļinājums tiek piešķirts saskaņā ar Darba likumu.
3. Papildus vispārējām Pašvaldības policijas darbinieku darbības drošības un sociālo garantiju normām, Dome Pašvaldības policijas darbiniekiem var paredzēt plašākas sociālas garantijas un darba atzinības formas.
4. Pašvaldības policijas priekšnieks piešķirtā budžeta ietvaros, ievērojot normatīvo aktu prasības, lemj par prēmiju, piemaksu un pabalstu piešķiršanu Pašvaldības policijas darbiniekiem, saskaņojot ar Pašvaldības izpilddirektoru.

**VI. Pašvaldības policijas darbinieka stimulēšana un atbildība**

1. Par priekšzīmīgu darba pienākumu pildīšanu Pašvaldības policijas darbiniekam var tikt piemēroti pamudinājumi:

35.1. pateicības izteikšana;

35.2. apbalvošana ar vērtīgu balvu vai naudas prēmiju, ja tas ir ticis paredzēts Domes apstiprinātajā ikgadējā budžetā;

35.3. apbalvošana ar goda rakstu;

35.4. apbalvošana ar goda zīmi;

35.5. agrāk uzliktā disciplinārsoda pirmstermiņa noņemšana.

1. Pašvaldības policijas darbinieka saukšana pie disciplinārās atbildības neatbrīvo viņu no iespējamās administratīvās, materiālās un kriminālās atbildības. Pašvaldības policijas darbiniekam piemēro šādus sodus:

36.1. piezīmi;

36.2. rājienu;

36.3. brīdinājumu par neatbilstību ieņemamajam amatam;

36.4. pazemināšanu amatā;

36.5. atlaišanu no darba sakarā ar neatbilstību pašvaldību policijas darbam.

**VII. Pašvaldības policijas manta un finanšu līdzekļi**

1. Pašvaldības policijas manta ir Pašvaldības īpašumā esošā nekustama un kustama manta, kas nodota Pašvaldības policijas valdījumā.
2. Pašvaldības policijas uzdevumu veikšanai nepieciešamo finanšu līdzekļu apmēru nosaka Dome ikgadējā budžetā.
3. Pašvaldības policijai atbilstoši apstiprinātajam budžetam ir tiesības normatīvajos aktos noteiktajā kārtībā iegādāties savu uzdevumu veikšanai nepieciešamo mantu un segt izdevumus.
4. Pašvaldības policija ir tiesīga sniegt iestādēm, privātpersonām un personu apvienībām Domes apstiprinātos maksas pakalpojumus sabiedriskās kārtības un drošības uzraudzību atsevišķu pasākumu norises vietās un atsevišķos objektos.
5. Pašvaldības policijas priekšnieks rīkojas ar Pašvaldības policijas finanšu līdzekļiem atbilstoši apstiprinātajam Pašvaldības policijas budžetam.
6. Pašvaldības budžeta finansējuma nodrošinājums ir Domes apstiprinātais Pašvaldības policijas gada budžets, ko izstrādā Pašvaldība, ņemot vērā Pašvaldības policijas priekšnieka iesniegto budžeta projektu.
7. Pašvaldības policijas priekšnieks reizi gadā iesniedz Pašvaldības izpilddirektorampārskatu par Pašvaldības policijas funkciju izpildi un budžeta līdzekļu izlietojumu.

**VIII. Pašvaldības policijas darbības tiesiskuma nodrošināšana**

1. Pašvaldības policijas priekšniekam ir tiesības atcelt pretlikumīgus Pašvaldības policijas darbinieku lēmumus.
2. Lēmumu par privātpersonas apstrīdētu Pašvaldības policijas darbinieka izdoto administratīvo aktu vai faktisko rīcību pieņem Pašvaldības policijas priekšnieks.
3. Pašvaldības policijas priekšnieka izdotos administratīvos aktus var pārsūdzēt tiesā.
4. Pašvaldības policijas priekšnieka faktisko rīcību var apstrīdēt Pašvaldības izpilddirektoram.
5. Šajā nolikumā neatrunātos jautājumus Pašvaldības policija risina normatīvo aktu noteiktā kārtībā, kā arī saskaņā ar Domes lēmumiem un Pašvaldības izpilddirektora rīkojumiem.

**IX. Noslēguma jautājumi**

1. Nolikums stājas spēkā ar 2018.gada 1.jūniju.
2. Ar šī nolikuma spēkā stāšanos atzīt par spēku zaudējušu Limbažu novada pašvaldības policijas nolikumu, kas apstiprināts ar Limbažu novada domes 2009.gada 16.jūlija lēmumu (protokols Nr.3, 25.§).

Priekšnieka p.i /paraksts/ R.Galītis